recursal/SuperWikiNEXT-32B huggingface dataset:
Ο **Δήμος Ανατολικού Ζαγορίου** ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ζαγορίου. Βρισκόταν στο ανατολικό τμήμα του νομού και απλωνόταν σε τμήμα της οροσειράς της Βόρειας Πίνδου. Καταλάμβανε έκταση 269,657 τ.χλμ. και είχε συνολικό πληθυσμό 2.402 κατοίκους. Έδρα του δήμου ήταν ο οικισμός Μηλιωτάδες.

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ.δ. Δεματίου**  [ 511 ]
* οι Μηλιωτάδες [ 225 ]
* η Αγία Βαρβάρα [ 59 ]
* ο Άγιος Γεώργιος [ 63 ]
* οι Βουτανσαίοι [ 102 ]
* το Δεμάτι [ 62 ]

 **Δ.δ. Αγία Παρασκευή**  (της πρώην κοινότητας Πέτρας) -- η Αγία Παρασκευή [ 12 ]
 **Δ.δ. Ανθρακίτη**  -- ο Ανθρακίτης (τ. η Καμινιά) [ 93 ]
 **Δ.δ. Γρεβενιτίου**  [ 339 ]
* το Γρεβενίτι [ 339 ]
* η Άμπελος [ 0 ]

 **Δ.δ. Δόλιανης**  (Νέου Αμαρουσίου) -- η Δολιανή (τ. το Νέον Αμαρούσιον) [ 86 ]
 **Δ.δ. Ελατοχωρίου**  [ 166 ]
* το Ελατοχώρι [ 117 ]
* το Δίλακκο [ 49 ]

 **Δ.δ. Ιτέας**  [ 241 ]
* η Ιτέα [ 122 ]
* η Λιάπη [ 119 ]

 **Δ.δ. Καβαλλαρίου**  -- το Καβαλλάρι [ 88 ]
 **Δ.δ. Καρυών**  -- οι Καρυές [ 135 ]
 **Δ.δ. Καστανώνος Ζαγορίου**  -- ο Καστανώνας [ 44 ]
 **Δ.δ. Μακρίνου**  -- το Μακρίνο [ 65 ]
 **Δ.δ. Πέτρα**  -- η Πέτρα [ 362 ]
 **Δ.δ. Ποταμιά**  (της πρώην κοινότητας Κρυόβρυσης) -- η Ποταμιά [ 31 ]
 **Δ.δ. Τριστένου**  -- το Τρίστενο [ 141 ]
 **Δ.δ. Φλαμπουραρίου**  -- το Φλαμπουράρι [ 88 ]

Παραπομπές
----------

1. ↑  Πρόγραμμα Καλλικράτης Αρχειοθετήθηκε 2017-04-27 στο Wayback Machine. Ελληνικό Υπουργείο Εσωτερικών
2. ↑  «Απογραφή Πληθυσμού - Κατοικιών 18 Μαρτίου 2001 (Μόνιμος Πληθυσμός)» (PDF). Εθνική Στατιστική Υπηρεσία της Ελλάδος. Αρχειοθετήθηκε από το πρωτότυπο (PDF) στις 21 Σεπτεμβρίου 2015.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Ιωαννίνων |
| --- |
|  |
| Δήμοι | 
* Ιωαννιτών
* Αγίου Δημητρίου
* Ανατολής
* Ανατολικού Ζαγορίου
* Άνω Καλαμά
* Άνω Πωγωνίου
* Δελβινακίου
* Λάκκας Σουλίου
* Δωδώνης
* Εγνατίας
* Εκάλης
* Ευρυμενών
* Ζίτσας
* Καλπακίου
* Κατσανοχωρίων
* Κεντρικού Ζαγορίου
* Κόνιτσας
* Μαστοροχωρίων
* Μετσόβου
* Μολοσσών
* Μπιζανίου
* Παμβώτιδος
* Πασαρώνος
* Περάματος
* Πραμάντων
* Σελλών
* Τζουμέρκων
* Τύμφης
 |
|  |
| Κοινότητες | 
* Αετομηλίτσας
* Βαθυπέδου
* Βωβούσας
* Δίστρατο
* Καλαρρυτών
* Λάβδανης
* Ματσουκίου
* Μηλιάς
* Νήσου Ιωαννίνων
* Πάπιγκου
* Πωγωνιανής
* Σιράκου
* Φούρκας
 |

 |
Δήμος Λευκάδας
Ο **Δήμος Λευκάδας** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Λευκάδας και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Λευκάδας. Με πληθυσμό 10.875 κατοίκους, ήταν ο μεγαλύτερος δήμος στο νησί της Λευκάδας και έδρα της πρωτεύουσας του νησιού.

Καταλάμβανε το βορεινό τμήμα του νησιού και περιλαμβάνει την πόλη της Λευκάδας, τα γραφικά χωριουδάκια Άγιος Νικήτας, Νικιάνα και μικρούς οικισμούς στα περίχωρα της πόλης όπως το Φρύνι και η Απόλπαινα. Στα όρια του δήμου περιλαμβάνονται μερικές από της καλύτερες παραλίες του νησιού αλλά και ολόκληρης της Ελλάδας, όπως το Κάθισμα και ο Μύλος, και οι δυο κοντά στο χωριό Αγ. Νικήτας. 

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Λευκάδας |
| --- |
|  |
| Δήμοι | 
Δήμος Απολλωνίων · Δήμος Ελλομένου · Δήμος Καρυάς · Δήμος Λευκάδας · Δήμος Μεγανησίου · Δήμος Σφακιωτών |
|  |
| Κοινότητες | 
Κοινότητα Καλάμου · Κοινότητα Καστού |

 |
Δήμος Αμφιλοχίας.
Ο **Δήμος Αμφιλοχίας** βρίσκεται στο νομό Αιτωλοακαρνανίας και έδρα του είναι η παραθαλάσσια πόλη Αμφιλοχία. Συνορεύει με το Δήμο Φυτειών και το Δήμο Στράτου στα νότια, με το Δήμο Ινάχου στα ανατολικά, με το Δήμο Μενιδίου στα βόρεια και με το Δήμο Μεδεώνος στα δυτικά. 

Η υγειονομική κάλυψη των κατοίκων του Δήμου εξυπηρετείται από το Κέντρο Υγείας της Αμφιλοχίας. Επίσης, λειτουργούν 4 περιφερειακά ιατρεία στο Ανοιξιάτικο, στο Λουτρό, στα Σαρδίνια και στο Σπάρτο, τα οποία εξυπηρετούνται από αγροτικούς ιατρούς. Ακόμη, στην Αμφιλοχία έχει θεμελιωθεί το "Κέντρο Αποθεραπείας Φυσικής και Κοινωνικής Αποκατάστασης" ("ΚΑΦΚΑ"). Πρόκειται για ένα μεγάλο έργο, το οποίο δεν έχει τεθεί ακόμα σε πλήρη λειτουργία και πρόκειται να καλύψει τις ανάγκες αποθεραπείας και αποκατάστασης ασθενών με χρόνια νοσήματα, σε ολόκληρη τη Δυτική Ελλάδα. Η υγειονομική κάλυψη συμπληρώνεται και από το πρόγραμμα "Βοήθεια στο σπίτι", μέσω του οποίου εξειδικευμένο προσωπικό επισκέπτεται και παρέχει βοήθεια σε ειδικές κατηγορίες κατοίκων. 

Οι ανάγκες της βασικής και δευτεροβάθμιας εκπαίδευσης καλύπτονται από 5 Παιδικούς Σταθμούς, 10 Νηπιαγωγεία, 17 Δημοτικά Σχολεία, 3 Γυμνάσια, 1 Ενιαίο Λύκειο και 1 Τεχνικό Λύκειο.

Τέλος, οι συγκοινωνιακές ανάγκες του δήμου μας εξυπηρετούνται από το ΚΤΕΛ Αμφιλοχίας και από ιδιωτικά ταξί.

Εξωτερικοί σύνδεσμοι
--------------------

* Διαδικτυακη Πυλη Ενημερωσης Αιτωλοακαρνανιας

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του Νομού Αιτωλοακαρνανίας |
| --- |
|  |
| 
Αγγελοκάστρου · Αγρινίου · Αιτωλικού · Αλυζίας · Αμφιλοχίας · Ανακτορίου · Αντιρρίου · Αποδοτίας · Αρακύνθου · Αστακού · Θέρμου · Θεστιέων · Ινάχου · Κεκροπίας · Μακρυνείας · Μεδεώνος · Μενιδίου · Μεσολογγίου · Ναυπάκτου · Νεάπολης · Οινιάδων · Παναιτωλικού · Παραβόλας · Παρακαμπυλίων · Πλατάνου · Πυλήνης · Στράτου · Φυτειών · Χάλκειας |

 |
Ο **Γκριγκόρ (Γρηγόριος) Μπράνκοβιτς** (*σερβικά : Гргур Бранковић*) (1416 - 16 Οκτωβρίου 1459) από τον Οίκο Μπράνκοβιτς ήταν ηγεμόνας, δεσπότης της Σερβίας το 1439 για λίγες εβδομάδες σαν μέλος της τριμελής αντιβασιλείας, που κυβέρνησε τη Σερβία.

Βιογραφία
---------

Ήταν ο μεγαλύτερος γιος του Τζούρατζ Μπράνκοβιτς και της Ειρήνης Καντακουζηνής· γεννήθηκε το 1416 ή το 1417. Καθώς ο μεγαλύτερος αδελφός του Τοντόρ πέθανε το 1428, ορίστηκε αυτός διάδοχος τού πατέρα του. 

Μετά την ανάληψη της εξουσίας από τον πατέρα του, το δεσποτάτο ήταν υποτελές της Οθωμανικής αυτοκρατορίας και ήταν υποχρεωμένο να παρέχει τον στρατό του, όπου ο Σουλτάνος το έκρινε. Έτσι ο Λαζάρ πήρε μέρος σε μάχες, όπως στην άλωση της Θεσσαλονίκης το 1430. Το 1439 οι Οθωμανοί πολιόρκησαν το Σμεντέρεβο, όπου αρχηγοί των αμυνομένων ήταν ο Λαζάρ με τον θείο του Θωμά Καντακουζηνό. Μετά από τρεις μήνες πολιορκίας, και λόγω του λιμού στους αμυνομένους, το φρούριο παραδόθηκε στους Οθωμανούς. Ο ίδιος και ο αδελφός του Στεφάν αιχμαλωτίστηκαν και μεταφέρθηκαν στην πόλη Τοκάτ, όπου τυφλώθηκαν με εντολή του σουλτάνου. 

Πέθανε στο Άγιο όρος, στην Μονή Εσφιγμένου στις 16 Οκτωβρίου 1459.

Οικογένεια
----------

Γιος του ήταν ο:

* Βουκ Γκργκούρεβιτς π.1440-1485, τιτουλάριος δεσπότης της Σερβίας.

Πηγές
-----

* Κόροβιτς, Βλαντιμίρ (1997). *Историја српског народа (Ιστορία του Σερβικού λαού)*.
Η **Ελεονώρα της Αραγωνίας**, (Ισπανική γλώσσα : *Leanor*, 2 Μαΐου 1402 - 19 Φεβρουαρίου 1445) μέλος του Οίκου της Τραστάμαρα ήταν πριγκίπισσα της Αραγωνίας και με τον γάμο της έγινε βασίλισσα της Πορτογαλίας. Έγινε αργότερα αντιβασίλισσα κατά την ανηλικότητα του γιου της.

Βιογραφία
---------

Η Ελεονώρα ήταν η δεύτερη κόρη του Φερδινάνδου Α΄ της Αραγωνίας και της Ελεονώρας της Τραστάμαρα, κόρης του Σάντσο-Αλφόνσου, 1ου κόμη του Αλμπουρκέρκε.
Ο πατέρας της απεβίωσε, όταν η Ελεονώρα ήταν 14 ετών. Η μητέρα της τελικά κανόνισε τον γάμο της με τον Εδουάρδο, μέλλοντα βασιλιά της Πορτογαλίας. Η τελετή έγινε το 1428 και απέκτησαν 9 παιδιά, από τα οποία ενηλικιώθηκαν τα 5, ωστόσο κανένα δεν πέρασε τα 50 έτη. Το 1433 έγινε βασίλισσα της Πορτογαλίας. Δεν είχε ενεργό πολιτικό ρόλο και σύντομα έγινε αντιδημοφιλής.

Το 1438 απεβίωσε ο σύζυγός της και η Ελεονώρα, που ήταν έγκυος, ορίστηκε αντιβασίλισσα με τη διαθήκη του, η θέση της επικυρώθηκε από την Πορτογαλική Συνέλευση (Cortes). Πάντως ήταν άπειρη, με ασθενή υγεία και, ως Αραγωνέζα, αντιδημοφιλής στον λαό, που προτιμούσε τον αδελφό του βασιλιά, τον Πέτρο δούκα της Κοΐμπρα. Έτσι η επικύρωση της αντιβασιλείας της προκάλεσε εξέγερση στη Λισαβόνα. Η στάση κατεστάλη από τον αδελφό της Ιωάννη κόμη της Βαρκελώνης, μετέπειτα Ιωάννη Β΄ της Αραγωνίας. Η Ελεονώρα υποστηρίχθηκε από τους ευγενείς και τη διαθήκη, ενώ ο Πέτρος από μερίδα των ευγενών και τον λαό. Οι διαπραγματεύσεις που έγιναν για συμβιβασμό, διήρκεσαν αρκετούς μήνες και έγιναν περίπλοκες με την παρέμβαση του Αλφόνσου, κόμη του Μπαρσέλος που υποστήριζε την Ελεονώρα, και τον αρχιεπίσκοπο της Λισαβόνας, που υποστήριζε τον Πέτρο. Στις 24 Μαρτίου απεβίωσε η κόρη της Φιλίππα από φυματίωση και 7 ημέρες μετά γεννήθηκε η υστερότοκη Ιωάννα.
Τελικά η Συνέλευση διόρισε τον Πέτρο ως μόνο αντιβασιλιά. Η Ελεονώρα συνέχισε τις συνωμοσίες, αλλά ασθένησε σοβαρά και πιέστηκε να πάει εξορία στην Καστίλη το 1440. Έπειτα από μακρά αναπνευστική ασθένεια, απεβίωσε στο Τολέδο το 1445 και τάφηκε στο Μπατάλα της Πορτογαλίας.

Οικογένεια
----------

Παντρεύτηκε το 1428 τον Εδουάρδο των Αβίς βασιλιά της Πορτογαλίας και είχε τέκνα:

* Ιωάννης 1429-1433, απεβ. 4 ετών.
* Φιλίππα 1430-1439, απεβ. 9 ετών.
* Αλφόνσος Ε΄ 1432-1481, βασιλιάς της Πορτογαλίας.
* Φερδινάνδος 1433-1470, δούκας του Βιζέου. Γιος του ήταν ο:
	+ Εμμανουήλ Α΄ 1469-1521, βασιλιάς της Πορτογαλίας.
* Μαρία 1432, Εδουάρδος 1435, απεβ. νήπια.
* Ελεονώρα 1434-1467, παντρεύτηκε τον Φρειδερίκο Γ΄ αρχιδούκα της Αυστρίας και βασιλιά της Γερμανίας.
* Αικατερίνη 1436-1463, μοναχή.
* Ιωάννα 1439-1475, παντρεύτηκε τον Ερρίκο Δ΄ των Τραστάμαρα βασιλιά της Καστίλης.

Παραπομπές
----------

1. 1 2 3 4 5 6 7  «Kindred Britain»
2. ↑  p10729.htm#i107284. Ανακτήθηκε στις 7  Αυγούστου 2020.
3. ↑
4. ↑  De Sousa 1735, σσ. 492–496

Πηγές
-----

* de Sousa, Antonio Caetano (1735). Historia genealogica da casa real portugueza

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 81187900
* LCCN: nb2013020846
* ISNI: 0000 0000 5679 2976
* GND: 136924344
* SUDOC: 175392269

 |

 |
Ο **Γκίσσουρ Άιναρσσον** (ισλανδ.: *Gissur Einarsson*, 1512 – 24 Μαρτίου 1548) ήταν επίσκοπος του Σκάλχολτ από το 1540 έως τον θάνατό του. Ήταν ο πρώτος Λουθηρανός επίσκοπος στην Ισλανδία.

Το Γκισσούρ ήταν γιος του Άιναρ Σίγκβαλντσσον και της Γκούνχιλντουρ Γιόνσντοττιρ. Πήγε σχολείο στο Σκάλχολτ όπου τον δίδαξε ο επίσκοπος Έγκμουντουρ Πάλσσον. Αργότερα πήγε να σπουδάσει στο Αμβούργο, όπου γνώρισε τον Προτεσταντισμό. Μόλις επέστρεψε στην Ισλανδία έγινε ιερέας και ο Πάλσσον τον επέλεξε ως διάδοχό του στην επισκοπή το 1539. Ο βασιλιάς επικύρωσε την απόφαση αυτή το επόμενο έτος, όμως τυπικά δεν τον έκανε επίσκοπο πριν το 1542 στην Κοπεγχάγη.

Με τον Άιναρσσον ξεκίνησε η εδραίωση του Ευαγγελικού Λουθηρανισμού στην Ισλανδία.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73053851
* LCCN: n92084199
* GND: 1089735480

 |

 |
Τμήμα της παραλίας Λαγανά
Βράδυ καλοκαιριού στον Λαγανά
Ο **Δήμος Λαγανά** ήταν ένας από τους έξι δήμους, στους οποίους διαιρούνταν διοικητικά η Ζάκυνθος την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ζακύνθου. Καταλάμβανε όλο το νότιο τμήμα του νησιού. Ο δήμος Λαγανά αποτελούνταν από 6 δημοτικά διαμερίσματα και είχε συνολικό πληθυσμό 5.894 κατοίκους. Έδρα του δήμου ήταν ο Λαγανάς. Η περιοχή που καταλάμβανε ο δήμος Λαγανά είναι αυτή με την μεγαλύτερη τουριστική κίνηση στο νησί της Ζακύνθου. Είναι και ο βιότοπος της θαλάσσιας χελώνας Καρέτα Καρέτα.

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ.δ. Παντοκράτορος**  [ 1.442 ] 
* ο Παντοκράτορας [ 899 ]
* ο Λαγανάς [ 543 ]

 **Δ.δ. Αγαλά**  [ 334 ] 
* ο Αγαλάς [ 317 ]
* ο Άη Γιάννης [ 8 ]
* η Άμπελος [ 2 ]
* οι Στημιές [ 7 ]

 **Δ.δ. Καλαμακίου**  [ 901 ] 
* το Καλαμάκι [ 661 ]
* τα Μαργαραίικα [ 164 ]
* τα Πευκάκια [ 76 ]

 **Δ.δ. Κερίου**  [ 680 ] 
* το Κερίον [ 487 ]
* το Απελάτι [ 25 ]
* η Λίμνη Κερίου [ 145 ]
* ο Μαραθιάς [ 23 ]

 **Δ.δ. Λιθακιάς**  -- η Λιθακιά [ 1.185 ]
 **Δ.δ. Μουζακίου**  -- το Μουζάκι [ 1.352 ]

Εξωτερικοί Σύνδεσμοι
--------------------

* Νομός Ζακύνθου, οι δήμοι του νησιού

  


|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Ζακύνθου |
| --- |
|  |
| 
* Ζακυνθίων
* Αλυκών
* Αρκαδίων
* Αρτεμισίων
* Ελατίων
* Λαγανά
 |

 |
Ο **Δημήτρης Κλης** είναι Έλληνας πρώην διεθνής ποδοσφαιριστής, που αγωνιζόταν στη θέση του δεξιού κυνηγού.

Ξεκίνησε την καριέρα του στον ΠΑΟ στα τέλη της δεκαετίας του '70, ενώ αγωνίσθηκε ως δανεικός και στην ομάδα της Δόξας Δράμας. 

Το Δεκέμβριο του 1983 παραχωρήθηκε από τους "πράσινους" (μαζί με το Σημαιοφορίδη), στο Αιγάλεω, με το οποίο έπαιξε έως και το 1987 σε Α' και Β' Εθνική.

Διέκοψε αρκετά πρόωρα την αγωνιστική του καριέρα, καθώς δεν κατάφερε να ξεπεράσει εντελώς ένα άσχημο τραυματισμό που υπέστη το 1986, από τον αμυντικό του Αχαρναϊκού Μάγγο. Πάντως, συνέχισε την ενεργό δράση, με τα χρώματα του Αχαρναϊκού, αλλά και του Πανηλειακού, σε χαμηλότερες κατηγορίες.

Ήταν διεθνής με την ομάδα των Νέων. Και οι δυο γιοί του, Βασίλης και Κωνσταντίνος, αγωνίσθηκε με τα χρώματα του Αιγάλεω, την περίοδο 2008-09 ο πρώτος και τις περιόδους 2012-13 & 2013-14 ο δεύτερος.
Παράδειγμα εννεαδεκαέδρου είναι η οκταδεκαγωνική πυραμίδα με 18 πλευρές και μία βάση.
Στη στερεομετρία, **εννεαδεκάεδρο** λέγεται ένα πολύεδρο που έχει δεκαεννέα έδρες. Υπάρχουν πολυάριθμα τοπολογικώς σαφή εννεαδεκάεδρα και ούτε ένα από αυτά είναι κανονικό πολύεδρο, έτσι η ονομασία κανονικό εννεαδεκάεδρο είναι διφορούμενη. Ένα παράδειγμα εννεαδεκαέδρου είναι η οκταδεκαγωνική πυραμίδα και το επταδεκαγωνικό πρίσμα, το οποίο είναι το μοναδικό κυρτό εννεαδεκάεδρο που έχει όλες τις έδρες του κανονικά πολύγωνα.

Κυρτά εννεαδεκάεδρα
-------------------

Υπάρχουν πολυάριθμα τοπολογικώς διακριτά κυρτά εννεαδεκάεδρα που έχουν τουλάχιστον 12 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

Οσόεδρο
-------

Υπάρχει ένα ακόμα τοπολογικά πολυεδρικό σχήμα με δεκαεννέα έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται εννεαδεκαγωνικό οσόεδρο και έχει συμβολισμό Schläfli {2,19}. Το δεκαγωνικό οσόεδρο διαθέτει 2 κορυφές (αντίποδα σημεία), 19 ακμές και 19 έδρες (δίγωνα).

Παραπομπές
----------

1. 1 2  Michon, Gérard P.· Anderso, Stuart E. «Counting Polyhedra».
2. ↑  Weisstein, Eric W. "Hosohedron" από το MathWorld.

### Πηγές

* «What Are Polyhedra?». members.aol. Αρχειοθετήθηκε από το πρωτότυπο στις 12 Φεβρουαρίου 2005. Ανακτήθηκε στις 17 Μαΐου 2016.  (με ελληνικά αριθμητικά προθέματα)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Πολύεδρα |
| --- |
|  |
| 1–10 έδρες | 
* Μονόεδρο
* Δίεδρο
* Τρίεδρο
* Τετράεδρο
* Πεντάεδρο
* Εξάεδρο
* Επτάεδρο
* Οκτάεδρο
* Εννεάεδρο
* Δεκάεδρο
 |
|  |
| 11–20 έδρες | 
* Ενδεκάεδρο
* Δωδεκάεδρο
* Τριδεκάεδρο
* Τετραδεκάεδρο
* Πενταδεκάεδρο
* Εξαδεκάεδρο
* Επταδεκάεδρο
* Οκταδεκάεδρο
* Εννεαδεκάεδρο
* Εικοσάεδρο
 |
|  |
| Άλλα πολύεδρα | 
* Εικοσιδωδεκάεδρο
* Τριακοντάεδρο
* Τετρακοντάεδρο
* Εξηκοντάεδρο
* Εννενηκοντάεδρο
* Απειρόεδρο
 |

 |
Συντεταγμένες: 42°32′10″N 1°34′58″E﻿ / ﻿42.536111°N 1.582778°E﻿ / 42.536111; 1.582778

Το **Ενκάμ** (καταλανικά: *Encamp*) είναι πόλη της Ανδόρρας, καθώς και μία από τις ενορίες της χώρας, που τοποθετείται στις όχθες του ποταμού Βαλίρα ντ΄ Οριέν. Άλλοι οικισμοί της ενορίας περιλαμβάνουν τη Βίλα, το Ελ Πας ντε λα Κάζα, το Γκράου Ροτς, το Ελ Τρεμάτ, τη Λα Μοσκέρα και τη Λες Μπονς. Το 2004 είχε πληθυσμό περίπου 11.800 κατοίκων. Η πόλη βρίσκεται γύρω στα 1.238 μέτρα πάνω από την επιφάνεια της θάλασσας, ενώ το ψηλότερο βουνό της ενορίας είναι το Πικ ντελς Πεσόνς (2.865 μέτρα).

Ραδιοπομπός
-----------

Το Ράδιο Ανδόρρα είχε βάση στη Λίμνη Ενγκολαστέρς, κοντά στο Ενκάμ, από τις 7 Αυγούστου 1939 μέχρι τις 9 Απριλίου 1981. Η κεραία του πομπού υπάρχει και σήμερα σε υψόμετρο 1.600 μέτρων (συντεταγμένες: 42°31′18″N 1°34′10″E﻿ / ﻿42.52167°N 1.56944°E﻿ / 42.52167; 1.56944﻿ (Radio Andorra πομπός)).

Οικονομία
---------

Η οικονομία της ενορίας βασίζεται κυρίως στον τουριστικό τομέα, ιδιαίτερα στους τομείς του σκι και της πεζοπορίας. Υπάρχει, επίσης, άνθηση στον κλάδο του λιανικού εμπορίου. Στο χωριό Ενγκολαστέρς, που βρίσκεται εντός της ενορίας, υπάρχει ένας υδροηλεκτρικός σταθμός, ο οποίος λειτουργεί από το 1930.

Μεταφορές
---------

H οδική σήραγγα Ντος Βαλίρες, που δόθηκε στην κυκλοφορία το 2012, μεταξύ του Ενκάμ και του Ανιός, της γειτονικής ενορίας Λα Μασάνα, μείωσε τους χρόνους ταξιδιού από τα 30-45 λεπτά στα 5 λεπτά.

Ένα τελεφερίκ, που χρησιμοποιούνταν για την σύνδεση της πόλης με την Λίμνη Ενγκολαστέρς, έχει τεθεί εκτός λειτουργίας. Ωστόσο, ένα άλλο, κατασκευασμένο το 1998, συνδέει το Ενκάμ με το Ελ Πας ντε Λα Κάζα.

Εκπαίδευση
----------

Το διεθνές ισπανικό δημοτικό σχολείο Escuela Española de la Vall d'Orient βρίσκεται στο Ενκάμ.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 42868. Ανακτήθηκε στις 6  Αυγούστου 2018.
2. ↑  «Andorra - Encamp». *www.hernandezrabal.com*. Ανακτήθηκε στις 12 Απριλίου 2018.
3. ↑  «Pic de Pessons, (2.865m) | La Montaña es mi Reino». *www.lamontanaesmireino.es* (στα Ισπανικά). Ανακτήθηκε στις 12 Απριλίου 2018.
4. ↑  remontees-mecaniques.net. «Funitel Débrayable (FUN D) Funicamp - www.remontees-mecaniques.net». *www.remontees-mecaniques.net* (στα Γαλλικά). Ανακτήθηκε στις 12 Απριλίου 2018.
5. ↑  "Inicio Αρχειοθετήθηκε 2021-03-03 στο Wayback Machine.." Escuela Española de la Vall d'Orient. 2015. "C/ René Baulard, 5 AD200 ENCAMP (Principat d'Andorra)"
Ο **Γουλιέλμος** ο *νεότερος*, γερμ. Wilhelm der Jüngere (25 Αυγούστου 1671 - 1 Απριλίου 1731) από τον Οίκο της Έσσης ήταν λαντγράβος της Έσσης-Βάνφριντ (1711-1731).

Βιογραφία
---------

Γεννήθηκε στο Λανγκενσβάλμπαχ και ήταν γιος του Καρόλου, λαντγράβου της Έσσης-Βάνφριντ και της Σοφίας Μαγδαληνής, κόρης του Ερρίκου Αδόλφου, κόμη του Ζαλμ-Ράιφερσαϊντ. Έγινε μέλος του Συλλόγου (canon) του καθεδρικού της Κολωνίας, αλλά ήταν περιορισμένων δυνατοτήτων και ακατάλληλος για το εκεί περιβάλλον.

Το 1711 απεβίωσε ο πατέρας του και μετέβη στο Βάνφριντ, όπου ο νεότερος, ετεροθαλής αδελφός του Χριστιανός προσπάθησε να κυβερνήσει. Διαφώνησαν για τη διαδοχή και με την παρέμβαση του Καρόλου ΣΤ΄ των Αψβούργων της Γερμανίας ο Χριστιανός παραιτήθηκε της αξίωσής του, λαμβάνοντας το κάστρο Έσβεγκε και ετήσια αποζημίωση 7.500 γκούλντεν. Το κάστρο ήταν δεσμευμένο από το 1667 στο Μπράουνσβαϊγκ-Μπέβερν, εξαγοράστηκε όμως το 1713 και δόθηκε στον Χριστιανό.

Ο Γουλιέλμος κυβέρνησε είκοσι έτη. Ταξίδευε συχνά στην Αυλή της Βιέννης. Το 1718 ο Κάρολος ΣΤ΄ τον έστειλε στο κάστρο Ράινφελς να βοηθήσει τον Κάρολο, λαντγράβο της Έσσης-Κάσσελ, όπου είχε απωθήσει εκεί τρεις βαριές πολιορκίες των Γάλλων.

Απεβίωσε το 1731 σε ηλικία 60 ετών άτεκνος και τον διαδέχθηκε ο νεότερος αδελφός του Χριστιανός. Η χήρα του αποσύρθηκε στη μονή Καρμελιτών στο Νόιμπουργκ επί του Δούναβη και απεβίωσε το 1775.

Οικογένεια
----------

Νυμφεύτηκε την Ερνεστίνη των Βίττελσμπαχ, κόρη του Θεόδωρου Ευστάθιου, κόμη του Παλατινάτου-Ζούλτσμπαχ. Δεν απέκτησε απογόνους.

Πηγές
-----

* Reinhold Strauß: Chronik von Wanfried, 1908
* Anonymous: Chronik von Wanfried 2006 (unpublished)
* Eckhart G. Franz, Das Haus Hessen, Stuttgart, 2005, ISBN 3-17-018919-0
Ο **Γουλιέλμος** (αγγλ. *William*, 18 Δεκεμβρίου 1941 - 28 Αυγούστου 1972) από τον Οίκο του Ουίνδσορ ήταν πρίγκιπας του Γκλώστερ.

Βιογραφία
---------

Ο *Γουλιέλμος Ερρίκος Ανδρέας Φρειδερίκος* ήταν ο πρωτότοκος γιος του Ερρίκου, Δούκα του Γκλώστερ και της Αλίκης, κόρης του Τζον Μόνταγκιου-Ντάγκλας-Σκοτ, Δούκα του Μπακλού και Δούκα του Κουίνσμπερρυ. Ο Ερρίκος ήταν γιος του Γεωργίου Ε΄ του Ηνωμένου Βασιλείου.

Αποφοίτησε από τα Πανεπιστήμια Καίμπριτζ και Στάνφορντ και εισήλθε στο υπουργείο Εξωτερικών & Κοινοπολιτείας. Υπηρέτησε στο Λάγος της Νιγηρίας και στο Τόκυο· επέστρεψε για να αναλάβει βασιλικά καθήκοντα. Ζούσε έντονη ζωή: πετούσε με ένα αεροπλάνο Πάιπερ, πεζοπορούσε δια μέσου της Σαχάρας και αιωρείτο με αερόστατο. Έπασχε από πορφυρία, μία μάλλον κληρονομική ασθένεια του δέρματος.

Το οικόσημο του Ερρίκου πρίγκιπα του Γκλόστερ είναι όμοιο με του πατέρα του· στη λευκή λωρίδα στο επάνω μέρος του θυρεού, φέρει δύο επιπλέον απολήξεις με ερυθρούς λέοντες. Επίσης ελλείπει η ταινία του Τάγματος της Περικνημίδος. Ο θυρεός είναι του Γεωργίου Ε΄ (του Ηνωμένου Βασιλείου).
Ενώ συμμετείχε σε αεροπορικό διαγωνισμό το 1972 στο Στάφορντσιρ, το αεροπλάνο του συνετρίβη. Ήταν 31 ετών· ο θείος του Γεώργιος, Δούκας του Κεντ, είχε επίσης αεροπορικό δυστύχημα σε ηλικία 40 ετών. O εξάδελφος και παιδικός του φίλος Κάρολος, Πρίγκιπας της Ουαλίας, έδωσε στον γιο του Γουλιέλμο το όνομα του Πρίγκιπα του Γκλώστερ.

Παραπομπές
----------

1. 1 2  (Αγγλικά) *Find A Grave*. 12388. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*. p10074.htm#i100734. Ανακτήθηκε στις 9  Οκτωβρίου 2017.
3. 1 2  Leo van de Pas: (Αγγλικά) *Genealogics*. 2003. I00000378.
4. ↑  Ανακτήθηκε στις 8  Ιουλίου 2019.
5. ↑  Ανακτήθηκε στις 20  Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Prince William of Gloucester στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 75148698
* LCCN: n80056910
* ISNI: 0000 0000 2194 9929
* GND: 1082584045

 |

 |
Η **Γκίζελα**/Γκίζλα, γερμ. Gisela (876 ή μετά - π. 914) από τον Οίκο των Ουνρουοχιδών ήταν κόρη του μαργράβου του Φρίουλι και με τον γάμο της έγινε μαργραβίνα της Ιβρέας.

Ο Βερεγγάριος Β΄ μάργραβος της Ιβρεας & βασιλιάς της Λοβαρδίας, γιος της Γκίζελας του Φρίουλι.

Βιογραφία
---------

Ήταν κόρη του Βερεγγάριου Α΄ μαργράβου του Φρίουλι & βασιλιά της Φραγκίας και μάλλον της Μπερτίλας των Σουπονιδών, κόρης του Σούππο Β΄ κόμη της Πάρμας, Άστι & Τορίνο.

Ο πατέρας της νυμφεύτηκε το 875 και διεκδίκησε το βασίλειο της Λομβαρδίας από το 887, όταν η Γκίζελα ήταν παιδί. Έτσι η Γκίζελα θα γεννήθηκε το 876 ή αργότερα. Η αδελφή της Μπέρτα έγινε ηγουμένη στο αββαείο της Σάντα Τζούλια στη Μπρέσια.

Ο γάμος της το 898-905, ήταν μία πολιτική συμμαχία, με σκοπό τη συμφιλίωση του συζύγου της Άνταλμπερτ Α΄ και του Βερεγγάριου Α΄. Ο γιος της Βερεγγάριος Β΄ θα πρέπει να γεννήθηκε το 903, καθώς το 918 ήταν 15 ετών, όταν έγινε κόμης και βασιλικός απεσταλμένος. Τον Ιανουάριο του 913 η Γκίζελα ζούσε ακόμη, όταν ο πατέρας της εξέδωσε τίτλο, που αναφέρει τον σύζυγό της ως γαμπρό του (gener noster). Το 915 ο Άνταλμπερτ Α΄ έκανε δεύτερο γάμο με την Ερμενγάρδη της Τοσκάνης, έτσι η Γκίζελα θα απεβίωσε πιο πριν.

Οικογένεια
----------

Παντρεύτηκε μάλλον το 902/3 τον Άνταλμπερτ Α΄ μάργραβο της Ιβρέας και είχε τέκνα:

* Βερεγγάριος Β΄ π.900-966, μάργραβος της Ιβρέας & βασιλιάς της Λομβαρδίας.
* Μπέρτα, ηγουμένη στο αββαείο της Μόντενα.

Παραπομπές
----------

1. ↑  p7514.htm#i75134. Ανακτήθηκε στις 7  Αυγούστου 2020.

Πηγές
-----

* A. Bedina, ‘Gisla,’ In: Dizionario Biografico degli Italiani, Vol. LXI (Rome, 2001).
* Liutprand of Cremona, Antapodosis, in J. Becker, ed. Die Werke Liutprands, MGH SS rer Germ 41 (Hannover, 1915).
Η πρώτη σελίδα του Διατάγματος για την Ειρήνη
Το **Διάταγμα για την Ειρήνη**, γραμμένο από τον Βλαντιμίρ Λένιν, ψηφίστηκε από το Δεύτερο Συνέδριο του Σοβιέτ των Εργατών, Στρατιωτών και Αγροτών Βουλευτών στις 8 Νοεμβρίου (26 Οκτωβρίου) 1917, μετά την επιτυχία της Οκτωβριανής Επανάστασης. Δημοσιεύθηκε στην εφημερίδα Ιζβέστια, #208, 9 Νοεμβρίου (27 Οκτωβρίου) 1917. Σκόπευε στην άμεση αποχώρηση της Ρωσίας από τον Α΄ Παγκόσμιο Πόλεμο.

Έχει υποστηριχθεί ότι τα περίφημα "Δεκατέσσερα Σημεία" του Γούντροου Ουίλσον του Ιανουαρίου 1918 ήταν εν μέρει απάντηση σε αυτό το Διάταγμα.

Αποσπάσματα
-----------

Η Κυβέρνηση των Εργατών και Αγροτών, βγαλμένη από την επανάσταση της 24-25 Οκτωβρίου, και αντλώντας την δύναμή της από τα Σοβιέτ των Εργατών, Στρατιωτών και Αγροτών Βουλευτών, προτείνει σε όλους τους εμπόλεμους λαούς και τις κυβερνήσεις τους να αρχίσουν αμέσως διαπραγματεύσεις, που να οδηγούν σε μια δίκαιη δημοκρατική ειρήνη.

Μια δίκαιη και δημοκρατική ειρήνη που την ποθεί η μεγάλη πλειοψηφία των κουρασμένων, βασανισμένων και εξαντλημένων από τον πόλεμο εργατών και εργαζομένων τάξεων όλων των εμπολέμων χωρών. Ειρήνη την οποία οι Ρώσοι εργάτες και αγρότες απαιτούσαν τόσο κατηγορηματικά και επίμονα μετά την ανατροπή της μοναρχίας του Τσάρου. Τέτοια ειρήνη η κυβέρνηση θεωρεί την άμεση ειρήνη χωρίς προσαρτήσεις (δηλαδή χωρίς την αρπαγή ξένων εδαφών και την βίαιη προσάρτηση ξένων εθνοτήτων) και χωρίς αποζημιώσεις.

Η Ρωσική κυβέρνηση προτείνει σε όλες τους εμπόλεμους λαούς να συνάψουν αμέσως τέτοια ειρήνη. Εκφράζει επίσης την ετοιμότητά της να λάβει αμέσως, χωρίς την παραμικρή καθυστέρηση, όλα τα αποφασιστικά μέτρα εν αναμονή της τελικής επιβεβαίωσης όλων των όρων μιας τέτοιας ειρήνης από τις πληρεξούσιες συνελεύσεις όλων των χωρών και όλων των εθνών.
Ο **Δημήτρης (Τάκης) Κατσιφλώρος** (γενν. Λαμία, 19 Ιουνίου 1957) είναι παλαίμαχος ποδοσφαιριστής, ο οποίος αγωνιζόταν στη θέση του τερματοφύλακα.

Σταδιοδρομία στο ποδόσφαιρο
---------------------------

Ξεκίνησε το άθλημα σε ηλικία 12 ετών με τον ΑΣ Λαμία. Στα 17 στελέχωσε την ανδρική ομάδα και επί 6 χρόνια μετείχε στη Β΄ Εθνική. Μετά τον υποβιβασμό του συλλόγου το 1980, παραχωρήθηκε με υποσχετική (δανεισμό) ενός χρόνου στον Αχαρναϊκό, όπου για τα πλαίσια της ίδιας κατηγορίας αναδείχθηκε τρίτος κορυφαίος τερματοφύλακας και απέκρουσε 5 εκτελέσεις πέναλτι στις 7. Ακολούθησε η επιστροφή στη Λαμία για τρεις αγωνιστικές περιόδους, τις δύο τελευταίες στη νεοσύστατη τότε Γ΄ Εθνική. Το καλοκαίρι του 1984 εντάχθηκε στον Αστέρα Ιτέας των τοπικών πρωταθλημάτων, ενώ μία διετία αργότερα αποσύρθηκε από την ενεργό δράση με τη συμπλήρωση των 29 του χρόνων.

Το 2010 διατελούσε επί δεκαετία προπονητής στη Φωκίδα 2000, σωματείο με δραστηριοποίηση στις νεαρές ηλικίες.

Προσωπικά στοιχεία
------------------

Κατέχει πτυχίο καθηγητή Φυσικής Αγωγής από τα ΤΕΦΑΑ, είναι παντρεμένος και πατέρας δυο παιδιών.

Παραπομπές
----------

1. 1 2 3 4  Αμούντζιας (2003).
2. 1 2  «Παρουσίαση μελών: Τάκης Κατσιφλώρος». *Roadhouse Blues Club*. Ιτέα. 22 Δεκεμβρίου 2010. Ανακτήθηκε στις 23 Ιανουαρίου 2017.

Πηγές
-----

* Δημήτρης Αμούντζιας (2003). «Κατσιφλώρος Δημήτρης». *Α.Σ. Λαμία, 1964-2002. Η πορεία 38 χρόνων*. **B΄**. Λαμία: Ιδιωτική έκδοση. σελ. 27.  Εξωτερικός σύνδεσμος στο `|chapter=` (βοήθεια)

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Ο **Δήμος Λινδίων** ήταν ένας από τους δέκα δήμους στους οποίους διαιρείτο διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα ανατολικά του νησιού και συνόρευε με τους δήμους Ατταβύρου,Καμείρου, Αρχαγγέλου και Νότιας Ρόδου. Ο δήμος αποτελούνταν από δέκα δημοτικά διαμερίσματα και είχε συνολικό πληθυσμό 3.633 κατοίκους. Έδρα του δήμου ήταν η Λίνδος.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:

 **Δ.δ. Λίνδου**  [ 1.091 ] 
* η Λίνδος [ 810 ]
* οι Πεύκοι [ 281 ]

 **Δ.δ. Καλάθου**  -- η Κάλαθος [ 380 ]
 **Δ.δ. Λαέρμων**  -- τα Λάερμα [ 446 ]
 **Δ.δ. Λάρδου**  -- η Λάρδος [ 1.231 ]
 **Δ.δ. Πυλώνος**  -- ο Πυλώνας [ 504 ]

Δήμαρχοι
--------

Ο Γεώργιος Θαρρένος διατέλεσε δήμαρχος από το 1999 ως το 2006, έχοντας εκλεγεί για πρώτη φορά το 1998 με ποσοστό 55,5%. Επανεξελέγη το 2002 με ποσοστό 50,1%. Από το 2007 ως το 2010 τελευταίος δήμαρχος υπηρέτησε ο Εμμανουήλ Πάλλας, εκλεγείς το 2006 με ποσοστό 51,7%.

Παραπομπές
----------

1. ↑  «Δημοτικές εκλογές- ΕΕΤΑΑ, αποτελέσματα εκλογών». *www.eetaa.gr*. Ανακτήθηκε στις 28 Δεκεμβρίου 2020.
Ο **Γκρέγκερς (Γρηγόριος) Μπίργκερσον**, σουηδ. *Gregers (Gregorius) Birgersson*, (απεβ. 15 Ιανουαρίου 1276) ήταν Σουηδός ιππότης, μεγάλος γαιοκτήμονας και νόθος γιος του Μπίργκερ Γιάρλ του Οίκου του Μπέλμπο (γνωστού και ως Οίκου των Φόλκουνγκ). Γεννήθηκε εκτός γάμου από άγνωστη γυναίκα. Ήταν εγγονός του Mάγνους Μίνισκιελντ και της Ίνγκριντ Ύλβα.

Βιογραφία
---------

Η απόδειξη ότι ο Μπίργιερ Γιάρλ είχε έναν νόθο γιο, τον "Γρηγόριο" (δηλαδή τον Γκρέγκερς) βρίσκεται στο αρχείο του θανάτου του (1276), που βρήκε ο Δανός ιστορικός του 16ου αι. Όττο Σπέρλινγκ. Επίσης αποσπάσματα από το αντίγραφο επιβεβαιώνονται από ένα καταστατικό της 27ης Μαρτίου, 1272, που εκδόθηκε από το «G quondam ducis Filius».

Το τέλος του καταγράφηκε στις 15 Ιανουαρίου 1276, ενταφιάστηκε στη Mινορίτεμα, ένα μοναστήρι των Φραγκισκανών στην Ουψάλα. Υπάρχουν ελάχιστα υπολείμματα της μονής, προφανώς έχει μερικώς ανασκαφεί και βρέθηκαν αρκετοί τάφοι.

Ήταν γαιοκτήμονας στο Μπέιθινγκ στο Βόρειο Γιορκσάιρ και στο Άρνεν στο Ούπλαντ και ήταν νυμφευμένος με μία άγνωστη γυναίκα, που είχε ένα κτήμα στο Σέντερμανλαντ.

Θεωρείται στην ιστορία ως ο πατέρας της φυλής, που ονομάζεται «Bjälboättens oäkta gren» (το παράνομο παρακλάδι του Οίκου Μπγιέλμπο).

Οικογένεια
----------

* Kνουτ Γκρέγκερσον.
* Τζον Γκρέγκερσσον.
* Μάγκνους Γκρέγκερσον.
* Καρλ Γκρέγκερσσον.
* μία Γκρέγκερσντοτερ, παντρεύτηκε τον Φίλιπ Ίνγκεβαλντσσον (Έρνσπαρε).
* μία Γκρέγκερσντατερ, πιθανώς η μητέρα του Mατς Κέτιλ Μούντσσον.

Παραπομπές
----------

1. 1 2 3 4  Leo van de Pas: (Αγγλικά) *Genealogics*. 2003.
«**Διάστημα 1999**» (αγγλ. "**Space 1999**") είναι αγγλική τηλεοπτική σειρά επιστημονικής φαντασίας, που προβλήθηκε σε 48 συνολικά επεισόδια κατά τη διάρκεια των ετών 1975-1978 στο βρετανικό τηλεοπτικό κανάλι ITV και αποτελεί την επιτυχή εξέλιξη των παλαιότερων παραγωγών του καναλιού BBC της δεκαετίας του 1960, οι οποίες ήταν γυρισμένες σε στούντιο.

Δημιουργοί
----------

Δημιουργοί της είναι οι Τζέρι και Σίλβια Άντερσον, που έγιναν διάσημοι χάρη στην παραγωγή των σειρών «Thunderbirds», «Captain Scarlet and the Mysterons», «Fireball XL5» και «UFO».

Υπόθεση
-------

Στις 13 Σεπτεμβρίου του μελλοντικού έτους 1999, στην κατοικημένη από γήινους Σελήνη, μια πυρηνική έκρηξη που σημειώνεται εκτρέπει το δορυφόρο από την τροχιά του με αποτέλεσμα οι 311 κάτοικοι της «Σεληνόβασης Άλφα» να περιπλανώνται αβοήθητοι στο αχανές σύμπαν.

Τακτικοί και έκτακτοι πρωταγωνιστές
-----------------------------------

Οι βασικοί πρωταγωνιστές του σίριαλ ήταν οι Αμερικανοί ηθοποιοί Μάρτιν Λάνταου (στο ρόλο του διοικητή Τζον Κόνιγκ) και Μπάρμπαρα Μπέιν (στο ρόλο της δρα Έλενα Ράσελ), οι οποίοι την εποχή που γυρίστηκε η σειρά ήταν σύζυγοι και είχαν προηγουμένως μια επιτυχή εμφάνιση στη σειρά «Mission: Impossible». Η επιλογή του συγκεκριμένου ζεύγους που έγινε από τον παραγωγό Λιου Γκρέιντ (κόντρα στην επιθυμία της Σίλβια Άντερσον, που επέμενε για Βρετανούς ηθοποιούς) έχει να κάνει με την προσπάθεια να προσελκυσθεί το ενδιαφέρον του αμερικανικού τηλεοπτικού κοινού, με πιθανό στόχο η σειρά να πωληθεί σε κάποιο από τα μεγάλα τηλεοπτικά δίκτυα των ΗΠΑ.

Σαν τακτικά μέλη του καστ εμφανίσθηκαν επίσης ο Μπάρι Μορς (υποδυόμενος τον καθηγητή Βίκτορ Μπέργκμαν την πρώτη χρονιά), η Κάθριν Σελ (που ενσάρκωσε το ρόλο της εξωγήινης καλλονής Μάγια, τη δεύτερη σεζόν), η Ζίνια Μέρτον (σαν Σάντρα Μπινς), οι Άντον Φίλιπς (σαν Δρ. Ματίας), Πρέντις Χάνκοκ (Πολ Μόρο), Κλίφτον Τζόουνς (Ντέιβιντ Κέινο), Τόνυ Άνχολτ (Τόνυ Βερντέσι), Άντι Ντέμσι, Σάρα Μπούλεν, Τόνυ Άλιν και Κουέντιν Πιερ. 

Επίσης, χάρις στο σίριαλ έγινε ευρύτερα γνωστός ο Αυστραλός ηθοποιός Νικ Τέιτ (σαν Άλαν Κάρτερ).

Έκτακτες εμφανίσεις πραγματοποίησαν οι Κρίστοφερ Λη, Τζόαν Κόλινς, Πέτερ Κούσινγκ, Τζούντυ Γκίσον, Ίαν Μακ Σέιν, Λέο Μακέρν, Μπίλυ Γουάιτλο, Πάτρικ Θρότον, Σάρα Ντάγκλας, Στιούαρτ Ντέιμον, Ρόι Ντότρις (σαν Επίτροπος Σίμοντς) και Μπράιαν Μπλέσντ.

Εξωτερικοί σύνδεσμοι
--------------------

* Η ιστοσελίδα της σειράς στο IMDb(Αγγλικά)
* www.space1999.net (χώρος φιλοξενίας διάφορων ιστοσελίδων για το Διάστημα 1999) (Αγγλικά)
* Catacombs (αναλυτικές πληροφορίες επεισοδίων) στο www.space1999.net (Αγγλικά)
Ο **Δήμος Λέρνας** ήταν δήμος του νομού Αργολίδας  που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άργους-Μυκηνών. Βρισκόταν στα δυτικά του νομού και συνόρευε με τους δήμους Άργους, Βόρειας Κυνουρίας του νομού Αρκαδίας και την κοινότητα Αχλαδοκάμπου. Ο δήμος Λέρνας περιλάμβανε τέσσερα δημοτικά διαμερίσματα και είχε πληθυσμό 3.042 κατοίκους. Έδρα του δήμου ήταν το χωριό Μύλοι.

Δημοτικά διαμερίσματα
---------------------

Ο δήμος Λέρνας περιλάμβανε τα παρακάτω δημοτικά διαμερίσματα και οικισμούς:

 **Δ.δ. Μύλων**  [ 921 ]
* οι Μύλοι [ 746 ]
* το Καλαμάκι [ 131 ]
* τα Κουγαίικα [ 44 ]

 **Δ.δ. Ανδρίτσης**  -- η Ανδρίτσα [ 73 ]
 **Δ.δ. Κιβερίου**  [ 1.144 ]
* το Κιβέρι [ 995 ]
* η Βελανιδιά [ 111 ]
* ο Σπηλιωτάκης [ 38 ]

 **Δ.δ. Σκαφιδακίου**  [ 904 ]
* το Σκαφιδάκι [ 659 ]
* ο Αλμυρός [ 115 ]
* τα Διχάλια [ 130 ]

Εξωτερικοί σύνδεσμοι
--------------------

* Δήμος Λέρνας

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Αργολίδας |
| --- |
|  |
| Δήμοι | 
* Ναυπλίου
* Άργους
* Ασίνης
* Ασκληπιείου
* Επιδαύρου
* Ερμιόνης
* Κουτσοποδίου
* Κρανιδίου
* Λέρνας
* Λυρκείας
* Μιδέας
* Μυκηναίων
* Νέας Κίου
* Νέας Τίρυνθας
 |
|  |
| Κοινότητες | 
* Αλέας
* Αχλαδοκάμπου
 |

 |
Η **Διάσκεψη των Επιτροπών Ευρωπαϊκών Υποθέσεων** (**Conférence des Organes Spécialisés dans les Affaires Communautaires**, COSAC)   είναι εξαμηνιαία διάσκεψη που έχει ως στόχο την βελτίωση της επικοινωνίας και της συνεργασίας μεταξύ των Εθνικών Κοινοβουλίων, των Κοινοβουλίων των προς ένταξη χωρών και του Ευρωπαϊκού Κοινοβουλίου.

Η Διάσκεψη ιδρύθηκε στο Παρίσι τον Νοέμβριο του 1989. Με βάση τη Συνθήκη του Άμστερνταμ, η COSAC ήταν σε θέση να υποβάλλει συνεισφορές στο Ευρωπαϊκό Κοινοβούλιο, το Συμβούλιο και την Επιτροπή σχετικά με τις νομοθετικές δραστηριότητες της Ευρωπαϊκής Ένωσης.[*ασαφές*] Αυτό ισχύει ιδίως για την εφαρμογή της αρχής της επικουρικότητας, για θέματα ασφάλειας και δικαιοσύνης και θέματα που σχετίζονται με τα θεμελιώδη δικαιώματα. Ωστόσο, όλες οι συνεισφορές COSAC παραμένουν μη δεσμευτικές.

Πηγές
-----

1. ↑
2. ↑  «euractiv.com (25. Februar 2010). Die nationalen Parlamente und die EU». Αρχειοθετήθηκε από το πρωτότυπο στις 22 Μαΐου 2010. Ανακτήθηκε στις 7 Μαρτίου 2022.
3. ↑
Ο **Δήμος Λιδωρικίου** ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δωρίδας. Είχε πληθυσμό 4.225 κατοίκους. Καταλάμβανε έκταση 409,5 τ.χμ. και ήταν ο πρώτος δήμος σε έκταση στη Φωκίδα περιλαμβάνοντας 17 δημοτικά διαμερίσματα. Πρωτεύουσα του δήμου ήταν το Λιδωρίκι.

Διαίρεση
--------

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ.δ. Λιδωρικίου**  -- το Λιδωρίκι [881]
 **Δ.δ. Αβόρου**  -- ο Άβορος [106]
 **Δ.δ. Αμυγδαλιάς**  -- η Αμυγδαλιά [543]
 **Δ.δ. Βραΐλας**  -- η Βραΐλα [84]
 **Δ.δ. Δάφνου**  -- ο Δάφνος [80]
 **Δ.δ. Διακοπίου**  -- το Διακόπι [326]
 **Δ.δ. Δωρικού**  -- το Δωρικό [66]
**Δ.δ. Καλλίου**  [171]
* το Κάλλιο [90]
* το Κλήμα [49]
* το Τριβίδιον [32]

 **Δ.δ. Καρουτών**  -- οι Καρούτες [79]
 **Δ.δ. Κονιάκου**  -- ο Κονιάκος [244]
 **Δ.δ. Λευκαδιτίου**  -- το Λευκαδίτι [165]
 **Δ.δ. Μαλανδρίνου**  -- το Μαλανδρίνο [393]
**Δ.δ. Πενταπόλεως** [614]
* η Πεντάπολη [439]
* το Αιγίτιο [0]
* η Λεύκα [108]
* το Παλαιόκαστρο [36]
* η Σκαλούλα [31]

 **Δ.δ. Περιθιωτίσσης**  -- η Περιθιώτισσα [86]
 **Δ.δ. Στίλιας**  -- η Στίλια [130]
 **Δ.δ. Συκέας**  -- η Συκιά [193]
 **Δ.δ. Σωταίνης**  -- η Σώταινα [64]

Εξωτερικοί Σύνδεσμοι
--------------------

* Δήμος Λιδωρικίου

  


|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Φωκίδας |
| --- |
|  |
| 
Άμφισσας · Δελφών · Δεσφίνας · Ευπάλιου · Γαλαξειδίου · Γραβιάς · 
Ιτέας · Καλλιέων · Λιδωρικίου · Παρνασσού · Τολοφώνα · Βαρδουσιων |

 |
Ο **Δημήτρης Καραντζάς** είναι Έλληνας σκηνοθέτης.

Βιογραφία
---------

Γεννήθηκε το 1987 στην Αθήνα. Έχει φοιτήσει στη δραματική σχολή «Εμπρός-θέατρο εργαστήριο» και στο τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών.

Ξεκίνησε να σκηνοθετεί θεατρικές παραστάσεις το 2008, όταν και παρουσίασε το δικό του έργο *Χιόνι στο στόμα*. Έκτοτε έχει σκηνοθετήσει έργα του Ίψεν, του Τσέχοφ, του Σαίξπηρ, της Βιρτζίνια Γουλφ, του Τόμας Μπέρνχαρντ, του Ευριπίδη, του Έντεν φον Χόρβατ, του Πιραντέλλο, του Αριστοφάνη και άλλων.

Παραστάσεις του έχουν ανέβει στο Festival d Avignon- 78th edition (Αβινιόν), Gulbenkian Foundation (Λισαβόνα), NationalTheatret (Όσλο), Le Lieu Unique (Νάντη). Συμμετείχε ως προσκεκλημενος του Kunsten Festival des arts (Βρυξέλλες) στο Residence and reflections project και επισης ήταν υποψήφιος για το 14ο Ευρωπαϊκό Βραβείο «Νέες Θεατρικές Πραγματικότητες». Την χρόνια 2018-19 τιμήθηκε με την υποτροφία του ιδρύματος Ωναση (ONASSIS AIR PILOT FELLOW) στο πλαίσιο του προγράμματος υποτροφιών για επαγγελματική εξέλιξη.

Έχει διδάξει στο Τμήμα Σκηνοθεσίας του Εθνικού Θεάτρου, στην Ανώτερη Ιδιωτική Δραματική σχολή του ΔΗΠΕΘΕ Πάτρας και στην Ανώτερη Ιδιωτική δραματική σχολή «Δήλος».

Θεατρογραφία
------------

|  |  |
| --- | --- |
| * 2008 Χιόνι στο στόμα
* 2009 Ιβάνοφ
* 2010 The new electric ballroom
* 2011 Η γυναίκα που κάθεται
* 2012 Θείος Βάνιας
* 2012 O μικρός Έγιολφ
* 2013 Ο κυκλισμός του τετραγώνου
* 2013 Έτσι είναι, αν έτσι νομίζετε
* 2014 Σλάντεκ
* 2014 Ελένη
* 2015 Φαέθων
* 2015 Τέφρα και σκιά
* 2015 Τα κύματα
* 2016 Όταν ξυπνήσουμε εμείς οι νεκροί
* 2016 Δωδέκατη Νύχτα
* 2017 Πλατεία Ηρώων
 | * 2017 Μήδεια
* 2018 Ρομπ
* 2018 Με δύναμη από την Κηφισιά
* 2018 Γυάλινος Κόσμος
* 2019 Βρυκόλακες
* 2019 Το ξύπνημα της άνοιξης
* 2019 Νεφέλες
* 2020 Τρεις αδελφές
* 2020 Οιδίπους
* 2021 Ο θάνατος του Άντονυ
* 2021 The 1821 - Η Επιθεώρηση
* 2021 Φαίδρα
* 2021 Ταξίδι μεγάλης μέρας μέσα στη νύχτα
* 2022 Πέρσες
* 2022 Ο θείος Βάνιας
 |

Παραπομπές
----------

1. ↑  «Δημήτρης Καραντζάς - Βιογραφία». Ανακτήθηκε στις 1 Αυγούστου 2019.
2. ↑  «Καραντζάς, Δημήτρης - Βιογραφικό». Ανακτήθηκε στις 1 Αυγούστου 2019.
3. ↑  «ΔΗΜΗΤΡΗΣ ΚΑΡΑΝΤΖΑΣ». Ανακτήθηκε στις 1 Αυγούστου 2019.
4. ↑  «Δραματική Σχολή - Τμήμα Σκηνοθεσίας». Ανακτήθηκε στις 1 Αυγούστου 2019.
Ένα ποτήρι Γκράπα
Η **γκράπα** (ιταλ. grappa) είναι παραδοσιακό ιταλικό αλκοολούχο ποτό που παράγεται από την απευθείας απόσταξη στεμφύλων με προσθήκη νερού.

Τρόπος παρασκευής
-----------------

Τα στέμφυλα αποθηκεύονται σε δεξαμενές και τα υγρά που συγκεντρώνονται στον πυθμένα της δεξαμενής συλλέγονται και προστίθενται στα στέμφυλα την στιγμή της απόσταξης. Ορισμένοι αφού τα οξινίσουν διαβρέχουν άλλα αποθηκευμένα στέμφυλα για να διευκολύνουν την αλκοολική ζύμωση αλλά και για να βελτιώσουν τους οργανοληπτικούς χαρακτήρες των αποσταγμάτων τους.

Οι αποστακτικοί άμβυκες που θερμαίνονται άμεσα είναι μικρής χωρητικότητας. Στέμφυλα και νερό προστίθενται σε σχεδόν ίση ποσότητα καταλαμβάνοντας τα 2/3 του άμβυκα. Πραγματοποιείται δεύτερη απόσταξη του πρώτου αποστάγματος ή χρησιμοποιείται στη συνέχεια του άμβυκα μια μικρή στήλη ανακαθαρισμού η οποία διαθέτει 5 με 9 δίσκους και μετά υπάρχει ψυκτήρας. Η απόσταξη αυτή διαρκεί 3 με 5 ώρες και χρειάζεται μεγάλη προσοχή, γιατί υπάρχει το ενδεχόμενο να δημιουργηθεί οσμή καμένου είτε από την προσθήκη οινολάσπης είτε από τα στερεά που προέρχονται από τα στέμφυλα.

Οι περισσότεροι από τους μισούς άμβυκες που χρησιμοποιούνται στην Ιταλία χρησιμοποιούν την απευθείας θέρμανση με ατμό. Τα δοχεία χωρητικότητας 150-400 κιλών δέχονται τα στέμφυλα σε τρεις επιμέρους υποδοχείς, έτσι ώστε να μην συμπιέζονται και να διευκολύνεται το άδειασμά τους. Η διάρκεια της θέρμανσης είναι 1 - 2,5 ώρες και συνήθως χρησιμοποιούνται δυο άμβυκες έτσι, ώστε όταν ο ένας αποστάζει, ο άλλος αδειάζει και γεμίζει.

Προκειμένου να αποφύγουν το πρόβλημα της άμεσης θέρμανσης ορισμένοι παραγωγοί θερμαίνουν με τη βοήθεια υδατόλουτρου. Σε αυτή την περίπτωση τα στέμφυλα τοποθετούνται σε ένα δοχείο το οποίο είναι βυθισμένο σε νερό. Τα δοχεία αυτού του είδους αποστακτικών είναι της τάξης των 500 με 2500 λίτρων. Αν και απαιτείται μεγαλύτερος χρόνος και ενέργεια παράγονται αποστάγματα ανώτερης ποιότητας.

Το προϊόν της απόσταξης, για να δοθεί στην κατανάλωση, αραιώνεται με νερό μικρής σκληρότητας ή αποσκληρυμένο νερό, ψύχεται σε θερμοκρασίες από -4 ως -20 βαθμούς, διηθείται και εμφιαλώνεται.
Ο **Δήμος Μιδέας** ήταν δήμος του νομού Αργολίδας  που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπλιέων. Βρισκόταν στα βόρεια του νομού και συνόρευε με τους Δήμους Ασκληπιείου, Μυκηναίων, Επιδαύρου, Νέας Τύρινθας, Άργους και Σολυγείας (του Νομού Κορινθίας). Ο δήμος Μιδέας περιλάμβανε εννέα δημοτικά διαμερίσματα και είχε πληθυσμό 6.724 κατοίκους. Έδρα του δήμου ήταν το χωριό Αγία Τριάδα.

Δημοτικά διαμερίσματα
---------------------

Ο δήμος Μιδέας περιλάμβανε τα παρακάτω δημοτικά διαμερίσματα και οικισμούς:

 **Δ.δ. Αγίας Τριάδας**  -- η Αγία Τριάδα [ 1.267 ]
 **Δ.δ. Ανυφίου**  -- το Ανύφι [ 898 ]
 **Δ.δ. Αραχναίου**  [ 953 ]
* το Αραχναίο [ 854 ]
* ο Αμαριανός [ 99 ]

 **Δ.δ. Αργολικού**  -- το Αργολικό [ 646 ]
 **Δ.δ. Ηραίου**  -- το Ηραίο [ 165 ]
 **Δ.δ. Μάνεση**  [ 661 ]
* ο Μάνεσης [ 622 ]
* το Μετόχι [ 39 ]

 **Δ.δ. Μιδέας**  [ 632 ]
* η Μιδέα [ 454 ]
* η Αμυγδαλίτσα [ 178 ]

 **Δ.δ. Παναρίτη**  [ 734 ]
* ο Παναρίτης [ 717 ]
* η Μονή Αγίου Θεοδοσίου του Νέου [ 17 ]

 **Δ.δ. Πουλλακίδας**  -- η Πουλλακίδα [ 768 ]

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Αργολίδας |
| --- |
|  |
| Δήμοι | 
* Ναυπλίου
* Άργους
* Ασίνης
* Ασκληπιείου
* Επιδαύρου
* Ερμιόνης
* Κουτσοποδίου
* Κρανιδίου
* Λέρνας
* Λυρκείας
* Μιδέας
* Μυκηναίων
* Νέας Κίου
* Νέας Τίρυνθας
 |
|  |
| Κοινότητες | 
* Αλέας
* Αχλαδοκάμπου
 |

 |
Ο Δημοκήδης ο Κροτωνιάτης υπήρξε ιατρός της αρχαιότητας, ο πλέον επιδέξιος της εποχής του σύμφωνα με τον Ηρόδοτο.

Γεννήθηκε στον Κρότωνα της νότιας Ιταλίας και πατέρας του ήταν ο Καλλιφών, ιερέας στην υπηρεσία του Ασκληπιού. Φαίνεται ότι υπηρέτησε ως ιατρός στην Αθήνα και στην Αίγινα. Αργότερα, και ενώ βρισκόταν στην υπηρεσία του Πολυκράτη το 522 ΠΚΕ, συνελήφθη από τον Οροίτη και στάλθηκε στα Σούσα, στην υπηρεσία του Δαρείου Α'. 

Φαίνεται πως έγραψε βιβλίο για την ιατρική που χρησιμοποιήθηκε και σε έργα μεταγενεστέρων του.

Παραπομπές σημειώσεις
---------------------

1. ↑  Δημοκήδης, όχι Δημοκίδης
2. ↑  *Ηροδότου Ιστορίαι*, Γ΄ 131
3. ↑  Plinius maior *Historia Naturalis*, λήμμα «Δημοκήδης» στο Λεξικό Σουίδα, λήμμα «Δημοκήδης» στη *Μεγάλη Ελληνική Εγκυκλοπαίδεια*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 39766715
* LCCN: n2016186842
* GND: 102390266

 |

 |
Η **Γοθολία** είναι πρόσωπο που αναφέρεται στη Βίβλο ως βασίλισσα του Βασιλείου του Ιούδα. Το όνομά της στα Εβραϊκά : עֲתַלְיָה , Αταλία, σημαίνει "Θεός υπερουράνιος". Στη λατινική φέρεται ως Athalia (Αθαλία).

Η Γοθολία ήταν κόρη του Βασιλέως Αχαάβ του (βορείου) Βασιλείου του Ισραήλ και της Ιεζάβελ, πριγκίπισσας Τύρου και Σιδώνας. Παντρεύτηκε τον γιο του Βασιλέως Ιωσαφάτ του (νοτίου) Βασιλείου του Ιούδα, τον Ιωράμ. Με το γάμο της αυτό επήλθε συνθήκη συμμαχίας μεταξύ των δύο βασιλείων. Σύμφωνα με τις Γραφές η Γοθολία φέρεται να ήταν ειδωλολάτρης και να ασπαζόταν τον Βαάλ. 
Εκ του γάμου της απέκτησε ένα τον Οζία, ή Οχοζία και άλλα τέκνα. Μετά το θάνατο του συζύγου της ανέλαβε καθήκοντα βασιλομήτορας, αναλαμβάνοντας τον θρόνο ο γιος της Οζίας. Όταν ο τελευταίος δολοφονήθηκε σε επίσημη επίσκεψη στο Βασίλειο του Ισραήλ μαζί με τον εκεί βασιλέα που λεγόταν και εκείνος Ιωράμ, αδελφός ή ανεψιός της Γοθολίας, σε μια κάθαρση που επιχείρησε ο Ιηού σφετερίστηκε το θρόνο και ανέλαβε η ίδια Βασίλισσα, εξολοθρεύοντας τα μέλη της βασιλικής οικογένειας εκτός το μικρό γιο του Οζία, τον Ιωά που προστάτεψε η αδελφή του Οζία παραδίδοντάς τον στον ιερέα Ιωδαέ.  

Μετά από έξι χρόνια όταν η Γοθολία έμαθε ότι ζει εγγονός της, προσπάθησε ν΄ αποτρέψει κίνηση των ιερέων που ζητούσαν την παραίτησή της. Τελικά επενέβησαν Λευίτες ιερείς οι οποίοι διέταξαν την εκτέλεση της Γοθολίας αποκαθιστώντας στο θρόνο τον νόμιμο ηγεμόνα.

Η Γοθολία αναφέρεται στο Βιβλίο Β' Βασιλέων (κεφ.11), Β' Χρονικών (κεφ.22)

Με το όνομα Γοθολία φέρονται συνώνυμα τα ξενικά ονόματα Αταλία (Atalya), Αθαλία ή Αθάλια (Athalia), Οτιλία (Ottilie), Οδήλη (Odile) καθώς και Οφηλία (Ophelia).

Η ιστορία της βασίλισσας ενέπνευσε στον Γάλλο δραματουργό Ρακίνα την τραγωδία του *Αθαλία* (1691).

Παραπομπές
----------

1. 1 2  timeline.biblehistory.com/event/athaliah.
2. ↑  bibleinterp.arizona.edu/articles/2008/12/isb288001.
3. 1 2 3  «Аталия» (Ρωσικά) 1890.
4. 1 2 3  «Аѳалія» (Ρωσικά) 1835.
5. 1 2 3 4  «Аталия» (Ρωσικά) 1909.

Πηγές
-----

* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.297-298.

Εξωτερικοί σύνδεσμοι
--------------------

* Πολυμέσα σχετικά με το θέμα  Athaliah στο Wikimedia Commons

  


|  |  |  |  |  |
| --- | --- | --- | --- | --- |
| 

| π • σ • ε
Βασιλείς του Ιούδα |
| --- |
|  |
| Δυναστεία του Δαβίδ | 
* Σαούλ
* Δαβίδ
* Σολομών
* Ροβοάμ
* Αβιά
* Ασά
* Ιωσαφάτ
* Ιωράμ
* Οχοζίας
* Γοθολία
* Ιωάς
* Αμασίας
* Οζίας (Αζαρίας)
* Ιωθάμ
* Άχαζ
* Εζεκίας
* Μανασσής
* Αμών
* Ιωσίας
* Ιωάχαζ
* Ιωακείμ
* Ιεχονίας
* Σεδεκίας
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 159028790
* GND: 118504827

 |

 |
Ο **Δημήτρης Κατσικόπουλος** είναι Έλληνας πολιτικός, εκλεγμένος πολλές φορές βουλευτής και νομάρχης.

Γεννήθηκε στα Καλάβρυτα το 1960 και ήταν γιος του Αθανάσιου Κατσικόπουλου και της Μαρίας Μπράτσικα. Θείος του ήταν ο βουλευτής Τάκης Κατσικόπουλος. Σπούδασε νομικά στην Αθήνα και ιδιώτευσε στην Πάτρα. 

Είναι μέλος του Εθνικού συμβουλίου του ΠΑΣΟΚ. Εξελέγη για πρώτη φορά βουλευτής Αχαΐας με το ΠΑΣΟΚ το 1989. Επανεξελέγη το 1990, το 1993 και το 1996. Το 2002 εξελέγη νομάρχης Αχαΐας και επανεξελέγη το 2006. Στις 5 Σεπτεμβρίου 2010 έθεσε υποψηφιότητα για τον δημαρχιακό θώκο της Πάτρας με την υποστήριξη του ΠΑ.ΣΟ.Κ. χωρίς όμως να καταφέρει να εκλεγεί στις δημοτικές εκλογές το Νοέμβρη του 2010. Στις δημοτικές εκλογές του Μαΐου 2014 απέτυχε να εκλεγεί δήμαρχος Καλαβρύτων.

Είναι παντρεμένος δεύτερη φορά με την Ευτυχία Χριστοδουλοπούλου όπου έχει μαζί της έναν γιο και από τον πρώτο του γάμο έχει δύο κόρες.

Παραπομπές
----------

1. 1 2 3 4 5 6  Νομαρχιακή αυτοδιοίκηση Αχαΐας, Βιογραφικό Νομάρχη, ανακτήθηκε 22 Ιανουαρίου 2013
2. ↑  TheBest news, Τα τζάκια των Καλαβρύτων, ανακτήθηκε 22 Ιανουαρίου 2013

Βιβλιογραφία
------------

* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9
* Ανδρέας Τσιλίρας (επιμέλεια), *Δημοτικές εκλογές στην Πάτρα*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-960-88372-9-4